“Sikwenta ngenhloso kutsi silungise kuswelakala kwemisebenti nebuphuya, siphindze futsi sibe nesibopho sekutsi sikhulise umnotfo,” kwasho yona njalo Indvuna Ndabeni-Abrahams.Ngesikhatsi akhuluma eMhlanganweni Welusha we-SheTradesZA lesandza kubanjelwa lapha ePitoli, Indvuna itsite samba lesikhulu semalimboleko se-TREP sibe esigidzini semarandi lesinye, incenye yinye iba sibonelomali bese kutsi lenye incenye ibe imalimboleko. Bosomabhizinisi labasetindzaweni tasemakhaya nome emalokishini bangafaka sicelo sekwesekelwa, lokufaka ekhatsi kusekelwa ngetimali, ngekusebentisa lifomu leleteyalekile lelibuya ku-Ejensi Yekutfutfukisa Emabhizinisi Lamancane (i-SEDA), i-Ejensi Yetetimali Yemabhizinisi Lamancane  (i-SEFA), i-Ejensi yeSikhwa ma Savelonkhe Sekutfutfu kisa (i-NEF) kanye ne-Ejensi Yavelonkhe Yekutfutfukisa Lusha (i-NYDA).Banikati bemabhizinisi kufanele kutsi babe takhamuti taseNingizimu  Afrika.Letikimi letilandzelako tiyatfolakala kulabo bosomabhizinisi labafanelekako:
• Luhlelo lwekwesekela babhaki betinkhwa nemakhekhe• Luhlelo lwekusekela kulungiswa kwetimoto kanye netitolo letitsengisa tincenye tetimoto neku khinika timoto (kanye netitolo letincane tetincenye tetimoto naletitimele kanye nabosomabhizinisi betimoto labatimele).• Luhlelo lwekwesekela emasilaha• Luhlelo lwekwesekela labatfunga timphahla tekugcoka, labasebenta ngesikhumba nangendvwangu• Luhlelo lwekwesekela kuticwala• Luhlelo lwekwesekela titolo tetisipaza• Luhlelo lwekwesekela ishisanyama nekudla lokuphekiweKubhalisa kungentiwa ku: smmesa.gov.za bese uce dzela lwatiso loludzinge kako.Kucinisekisa kutsi tinchubo tekutfola timali temabhizinisi lamancane kwenteka ngaphandle kwetihibe futsi kwenteka lula, hulumende umatasatasa ngekuhlanganisa ndzawonye tikhungo temabhizinisi lamancane kutsi akhe i-ejensi yinye.“Kwanyalo simatasatasa ngenchubo yekuhlanganisa i-SEFA ne-SEDA kanye ne-Ejensi Yekutfutfukisa Emabhange Lasebentisanako.”Luhlelo LweSheTrades Ndabeni-Abrahams utsite ngekusebentisa imitamo leyehlukahlukene, hulumende usite umkhakha wetemabhizinisi lamancane kutsi ukhule futsi udale kucasheka lokudzingeka kakhulu.“Litiko Letekutfutfukisa Emabhizinisi Lamancane ne-SEDA bakhe budle lwane neSikhungo Semave Emhlaba Sekuhweba (i-ITC), kute kutsi kuletfwe loluhlelo lwe-SheTrades lapha eNingizimu Afrika kanye nekudala kutsi kube nenkhaba ye-SheTradesZA. “Loluhlelo luhlose ku tfutfukisa emabhizinisi banikati bawo lababomake kutsi ahwebe lapha eveni, ngekwesigodzi kanye nasemaveni emhlaba. Lenkhaba isekela ekuciniseni emakho no etemabhizinisi kanye nekuchudzelana emkha tsini wabosomabhizinisi lababomake baseNingizimu Afrika lokungenani laba 10 000 esikhatsini lesimi nyaka lemine,” kwasho yona njalo Indvuna.Cishe bosomabhizinisi lababomake baseNingizimu Afrika la-3 000 sebevele babhalisile ku-SheTradesZA futsi batfola kufundza nge-inthanethi kwamahhala kanye nekuceceshelwa emakhono ekwenta umsebenti.Le-SheTradesZA itawuphindza futsi yente ncono kutsi kube nekufinyelela lokuncono kulutjalomali kwemabhizinisi laphetfwe bomake kanye nekugcu gcutela ematfuba etemabhi zinisi.“Kutimbandzakanya kwelitiko ne-SEDA ku SheTradesZA kukhombi sa kutinikela kwetfu ekutfutfukiseni kanye nasekucinisekiseni kutfutfukisa ngekwetemnotfo bomake baseNingizimu Afrika,” kwasho Indvuna Ndabeni-Abrahams.
